b'\n_START_ARTICLE_\nVans\n_START_SECTION_\nTuntus\n_START_PARAGRAPH_\nVans on tuntust kogunud koost\xc3\xb6\xc3\xb6projektidest maailma muusika suurtegijatega, nagu Beatles, Kiss, Metallica, Mot\xc3\xb6rhead ja paljud teised b\xc3\xa4ndid, kuid ka t\xc3\xa4nu koost\xc3\xb6\xc3\xb6le ekstreemsportlastega, kes tegelevad kas bmx-il trikkide tegemise v\xc3\xb5i rulatamisega. Vansi br\xc3\xa4ndi \xc3\xbcheks tunnuseks on saanud jalatsi k\xc3\xbcljel asuv enamasti valge triip.  T\xc3\xa4nap\xc3\xa4eval on Vansi jalatsid saanud v\xc3\xa4ga populaarseks noorte seas.\n_START_SECTION_\nKasutajad\n_START_PARAGRAPH_\nVansi jalatseid kannavad t\xc3\xa4nap\xc3\xa4eval rokkstaarid, maailmakuulsad n\xc3\xa4itlejad ning erinevaid ekstreemspordialasid harrastavad inimesed \xc3\xbcle maailma. Vans on kasvanud Ameerika spordikultuuri ja p\xc3\xa4ikeselise California elustiili v\xc3\xb5rdkujuks. See on t\xc3\xb5stnud selle br\xc3\xa4ndi juhtivale positsioonile jalatsitrendide hulgas. Vansi ketsid on hinnatud \xc3\xbchtviisi nii noorte kui ka vanade hipide seas.\n_START_SECTION_\nVans Eestis\n_START_PARAGRAPH_\nVansi f\xc3\xa4nnideks Eestis on enamasti inimesed, kes peavad lugu erinevatest ekstreemspordialadest, ajalooga t\xc3\xa4navamoest ja eelk\xc3\xb5ige ajatust stiilist, kuid ka tavalised noored, kes on leidnud endale sobiva stiili just Vansi toodete hulgast. Vansil on Baltikumis oma rula- ja bmx-tiim. Vans teeb koost\xc3\xb6\xc3\xb6d hetke kuumimate rokkb\xc3\xa4ndidega, nagu Elephants from Neptunes, Winny Puhh , Nevesis ja Super Hot Cosmos Blues Band.'